प्राथमिकी में कहा गया है, ‘यह पूरी तरह ऐसी घटना है जिसमें आप कार्यकर्ताओं और नेताओं ने उस व्यक्ति को आत्महत्या करने के लिए उकसाया और पुलिस द्वारा किए गए अनुरोधों पर भी उन्होंने ध्यान नहीं दिया।’ संसद मार्ग थाने में आईपीसी की धारा 306 (आत्महत्या के लिए उकसाने), धारा 186 (लोकसेवक के अपने सार्वजनिक कर्तव्यों का निर्वहन करने में बाधा डालने) और धारा 34 (समान मंशा) के तहत प्राथमिकी दर्ज की गई है। रैली जारी रखकर असंवेदनशीलता दिखाने के लिए निशाने पर आने के बाद आप नेताओं ने अपने खिलाफ आरोपों का खंडन करने के लिए दो संवाददाता सम्मेलन को संबोधित किया। उन्होंने राजनाथ सिंह पर पलटवार करते हुए उनपर झूठ बोलने का आरोप लगाया।